На основу члана 39, 55. став 1. тачка 2. и 57. став 1. Закона о јавним набавкама, Министарство пољопривреде, шумарства и водопривреде – Управа за аграрна плаћања, Булевар краља Александра 84, Београд упућује

 **ПОЗИВ**

**ЗА ПОДНОШЕЊЕ ПОНУДЕ**

1. Позивамо вас да поднесете понуду у поступку јавне набавке мале вредности за доделу уговора за набавку услуга одржавања хигијене – чишћење у објекту Управе за аграрна плаћања у Шапцу,а за потребе наручиоца, Министарства пољопривреде, шумарства и водопривреде – Управа за аграрна плаћања, Булевар краља Александра 84, Београд.

Врста наручиоца: органи државне управе.

Интернет страница Управе за аграрна плаћања је:[**www.uap**](http://www.uap)**.gov.rs.**

2. Врста поступка и врста предмета јавне набавке: јавна набавка мале вредности, JНМВ 6/2020, за набавку услуга одржавања хигијене у објекту – чишћење.

3. Предмет јавне набавке: услуге одржавања хигијене - чишћење, шифра из Општег речника набавки је 85142300-9 (услуге у области хигијене).

4. Понуда се припрема и подноси у складу са позивом за подношење понуде и конкурсном документацијом.

5. Крајњи рок за подношење понуда је **13.7.2020. године до 10:00 часова**.

6. Понуду доставити у затвореној и запечаћеној коверти на којој су на предњој страни написани текст „понуда-не отварај“, назив и број јавне набавке за коју се подноси понуда, на адресу: Министарство пољопривредe, шумарства и водопривреде -Управа за аграрна плаћања, Булевар краља Александра 84, 11000 Београд. На полеђини коверте читко написати назив и адресу понуђача, број телефона, е-мејл адресу, као и име и презиме лица за контакт. Понуђачи понуде подносе лично на писарници наручиоца или путем поште. **Пожељно је да пошиљке које се шаљу брзом поштом, на упутници садрже напомену да се ради о понуди за јавну набавку.**

Ако је понуда поднета по истеку рока за подношење понуда, сматраће се неблаговременом, а наручилац ће је по окончању поступка отварања понуда вратити неотворену понуђачу, са назнаком да је поднета неблаговремено.

7. Понуђач сноси све трошкове везане за припрему и достављање понуде.

8. Понуда са варијантама није дозвољена.

9. Отварање понуда извршиће се дана **13.7.2020. године са почетком у 11:00** часова у просторијама Управе за аграрна плаћања у Београду, Булевар краља Александра 84 (конференцијска сала).

Овлашћени представник понуђача који присуствује отварању понуда предаје оверено и потписано пуномоћје пре почетка отварања понуда, које мора гласити на особу која присуствује отварању понуда.

10.Избор најповољније понуде

Одлука о додели уговора ће се донети применом критеријума „**најнижа понуђена цена“.** У случају када постоји 2 (две) или више понуда са истом понуђеном ценом, предност ће имати понуђач који понудио краћи рок за отклањање недостатака по захтеву наручиоца. У случају да две или више понуда имају исту понуђену цену и рок за отклањање недостатака, одлука о избору најповољнијег понуђача ће се донети жребањем („извлачењем из шешира“).

11. Одлука о додели уговора донеће се у року **од 10 (десет**) дана од дана отварања понуда и биће објављена на Порталу јавних набавки и интернет страницу наручиоца у року од 3 (три) дана од дана доношења.

Наручилац је дужан да уговор о јавној набавци достави понуђачу којем је додељен уговор у року од осам дана од дана протека рока за подношење захтева за заштиту права.

 12. Конкурсна документација се може преузети на сајту [www.uap.gov.rs](http://www.uap.gov.rs), као и на сајту Портала јавних набавки [www.portal.ujn.gov.rs](http://www.portal.ujn.gov.rs).

13. Уколико понуђач у понуди наведе да ће извршење јавне набавке делимично поверити подизвођачу, понуђач мора у својој понуди, навести проценат укупне вредности набавке који ће поверити подизвођачу, а који не може бити већи од 50 %, као и део предмета набавке који ће извршити преко подизвођача.

14. На основу члана 87. став 3. Закона о јавним набавкама, понуђач може поднети само једну понуду.

15. Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда. Свака понуда која је поднета супротно забрани из наведеног члана, Закона о јавним набавкама биће одбијена као **неприхватљива.**

16. Подаци о пореским обавезама се могу добити у Пореској управи, Министарства финансија.

Подаци о заштити животне средине се могу добити у Агенцији за заштиту животне средине и у Министарству заштите животне средине.

Подаци о заштити при запошљавању и условима рада се могу добити у Министарству за рад, запошљавање, борачка и социјална питања.

17. Заинтересовани понуђачи су дужни да своје понуде са припадајућом документацијом доставе најкасније до **13.7.2020. године до 10,00** часова путем поште или лично на адресу: Министарство пољопривреде, шумарства и водопривреде –Управа за аграрна плаћања, Булевар краља Александра 84, 11000 Београд.

 18. Е-мејл адреса за питања везана за садржај конкурсне документације је: marija.ninkovic@minpolj.gov.rs.

 **КОМИСИЈА**